આજે કંગનાનો સિતારો ફરી ચમકવા માંડ્યો છે, પણ એક તબક્કો હતો કે કંગના પાસે કોઈ કામ નહોતું રહ્યું. બેકારીના એ દિવસોમાં કંગના રનોટને ‘રજ્જો’ની ઑફર વિશ્વાસ પાટીલે કરી હતી અને કંગનાએ ફિલ્મની સ્ક્રિપ્ટ સાંભળીને ફી નક્કી કર્યા વિના જ હા પાડી દીધી હતી. ફિલ્મ માટે જ્યારે ફીનું પૂછવામાં આવ્યું ત્યારે કંગનાએ સ્પષ્ટતાપૂર્વક કહી દીધું હતું કે પ્રોડ્યુસર જે ફી આપશે એ ફી તેને મંજૂર છે, પણ ફિલ્મ તેને કરવી છે. ફાઇનલી જ્યારે કોઈ એક આંકડા પર પહોંચવાનું હતું ત્યારે કંગનાએ ‘રજ્જો’ એટલી મામૂલી ફીમાં સાઇન કરી લીધી કે જેની આજે કોઈ કલ્પના પણ ન કરી શકે. જોકે હવે સિનારિયો બદલાયો છે.